Luigi D'Albertis

Luigi Maria D'ALBERTIS (21a de Novembro 1841 – 2a de Septembro 1901) estis itala natursciencisto kaj esploristo, kiu en 1875, iĝis la unua italo kiu mapis la riveron Fly en tio kio nun estas nomata Papuo-Nov-Gvineo. Li entreprenis tri vojaĝojn ĝis tiu rivero el 1875 ĝis 1877. El tiu la unua estis farita per la vaporŝipo SS Ellengowan kaj la aliaj du per pli malgranda ŝipo nome "Neva" kiu estis financita de la registaro de Novsudkimrio. Dum la tri vojaĝoj, D'Albertis estis konstante implikita en bataletoj kun la diversaj indiĝenaj popoloj vivantaj laŭ la rivero, uzante fusilpafadon, raketojn kaj dinamiton por timigi kaj, foje, mortigi tiujn lokanojn. Li ofte utiligis ankaŭ detruan perdinamitan fiŝkaptadon kiel teknikon de akirado de akvaj specimenoj por sia kolekto. Lia ekspedicio ŝtelis multajn praulajn restaĵojn, ilojn kaj armilojn de la domoj de la lokuloj. Li ankaŭ kolektis specimenojn de birdoj, plantoj, insektoj kaj la kapoj de ĵus mortigitaj indiĝenaj homoj. Nuntempaj esploristoj kaj koloniaj administrantoj de d'Albertis estis preskaŭ universale kritikaj kontraŭ la metodoj utiligitaj fare de D'Albertis en liaj ekspedicioj supren laŭ la rivero Fly kaj pli modernaj raportoj, kiel ekzemple "Sesperforto de la Fly" de Goode estas same kondamnaj.

Publikaĵoj
 "Journeys up the Fly River and in other parts of New Guinea". Proceedings of the Royal Geographical Society 1879: 4-16 (inklude mapon). (Evening Meeting, 11a de Novembro, 1878).
 New Guinea: What I Did and What I Saw. Vol. I kaj II. London: S. Low Marston Searle & Rivington, 1880.

Kategorio:Italaj esploristoj